हालाँकि इस आन्दोलन को कुछ आलोचनाओं का भी सामना करना पड़ रहा है. बुद्धजीवियों द्वारा इस आन्दोलन के तहत लगने वाले आरोपों की सत्यता पर प्रश्न चिन्ह लगाए जा रहे है. कई मामलों में ऐसी आशंका है कि व्यक्तिगत मतभेदों के कारण बदले की भावना से ऐसे आरोप लग रहे है. इस आन्दोलन का दुरूपयोग करते हुए समाज में प्रतिष्ठित व्यक्तियों की छवि धूमिल की जा रही है. इसी कड़ी में मीडिया की भूमिका भी संदेह के घेरे में है. रोज़ अनेकों पोस्ट #MeToo के नाम से सोशल मिडिया पर आ रहे हैं और कुछ लोग बिना सोचे समझे इस “सोशल मीडिया ट्रेंड” के माध्यम से आकर्षण प्राप्त करना चाहते है. आने वाले समय में मुख्यतः भारत में यह विषय और जोर पकड़ने वाला है, ऐसे में सही और गलत का विभाजन करना और वास्तविक पीड़ितों को समय रहते न्याय देना हम सभी की प्राथमिकता होनी चाहिए.